
Præstedømmets  Gengivelse 

af  Apostel  John  A.  Widtsoe. 


De  bemærkelsesværdige  Begivenheder,  der  i  logisk  Ræk- 
kefølge foraarsagede  Evangeliets  Gengivelse  i  disse  Dage, 
udgør  en  stærk  Kæde  af  Beviser  paa  Sandheden  af  det 
Budskab,  der  blev  givet  gennem  Joseph  Smith  Blandt  disse 
Begivenheder  er  Gengivelsen  af  det  aaronske  Præstedøm- 
me den  15.  Maj  1829  af  en  særegen  fundamental  Værdi, 
som  fejres  Aar  efter  Aar. 

Frelsningsplanen  er  fra  Herren,  og  dens  Fremgang  un- 
der hans  Omsorg  og  Styrelse.  Derfor  maa  de  Mænd,  der 
administrerer  i  denne  Plans  Fuldførelse,  være  kaldet  af  Gud 
til  at  forrette  de  nødvendige  Ordinancer.  De  maa  have 
Fuldmagt,  og  denne  Fuldmagt  maa  komme  direkte.  Derfor 
kom  Johannes  den  Døber,  der  holdt  Nøglerne  til  det  aa- 
ronske Præstedømme,  i  egen  Person,  og  ved  Haandspaa- 
læggelse  ordinerede  Joseph  Smith  og  Oliver  Cowdery 

Fuldmagten  til  at  handle  for  Gud  og  tale  i  hans  Navn 
kaldes  Præstedømme.  Det  er  Guds  Magt,  og  er  derfor  nød- 
vendigvis et  evigt  Princip,  der  har  eksisteret  hos  Gud  fra 
Evighed  og  vil  vedblive  i  Evighed,  uden  Dages  Begyndelse 
eller  Aars  Ende.  Der  er  intet  flygtigt  ved  Præstedømmet, 
det  er  altid  eksisterende  og  virkende.  Ved  dette  kontrolle- 
rer og  styrer  Herren  sit  mægtige  Skabelseværk  og  ved 
dette  i  en  uendelig  mindre  Grad,  men  dog  lige  saa  virke- 
lig, administrerer  hans  bemyndigede  Tjenere  det  hellige  Ar- 
bejde indenfor  den  organiserede  Kirke.  Den  sande  Kristi 
Kirke  kan  ikke  eksistere  uden  et  befuldmægtiget  Præstedømme. 
Derfor  kom  naturligvis  den  Tid  i  Gengivelses-Arbejdet,  hvor 
Præstedømmets  Fuldmagt  blev  givet  til  Mennesket 

Naar  som  helst  —  som  ved  Frafald  —  at  Præstedømmet 
forsvinder  fra  Jorden,  maa  det  gengives  ved  Besøg  af 
kompetente  himmelske  Væsener.  Saaledes  har  det  altid  været 
Enhver  Husholdning,  vi  kender,  er  bleven  aabnet  af  Her- 
ren selv.  Han  aabnede  Adams  Husholdning  i  Edens  Have. 
Han  talte  fra  Skyen  i  Kristi  Dage  og  kundgjorde  Tidernes 
Midtes  Husholdning,  og  for  den  knælende  Yngling,  Joseph 

Smith,  aabnede  han  Tidernes  Fyldes  Husholdning.  Og  der- 
efter kom  en  efter  en  af  de  himmelske  Væsener  for  at 
overgive  de  Nøgler  til  Fuldmagt,  som  var  i  deres  Varetægt, 
og  som  havde  været  nødvendige  for  Arbejdet  i  hver  Hus- 
holdning Enhver  Gerning  har  passende  været  paa  sin  Plads 
og  kan  følges  til  en  autoritativ  Kilde 

Det  aaronske  eller  mindre  Præstedømme  er  en  Del  af 
det  melkisedekske  Præstedømme.  Det  indehaver  det  forbe- 
redende Evangeliums  Nøgler,  i  hvilket  er  indbefattet  Om- 
vendelse og  Daab  til  Syndernes  Forladelse  og  Kirkens 
timelige  Behov.  Ved  atmodtage  det  var  Joseph  Smith  ogOliver 
Cowdery  i  Stand  til  at  tage  det  første  Skridt  til  Kirkens 
Organisering.  En  Tid  senere  blev  det  melkisedekske  Præste- 
dømme gengivet  ved  Peter,  Jakob  og  Johannes.  Derved 
blev  Nøglerne  til  Kirkens  aandelige  Velsignelser  placeret 
indenfor  Kirkens  Rammer. 

Jesu  Kristi  Kirke  af  Sidste  Dages  Hellige  paastaar,  at 
de  besidder  det  hellige  Præstedømmes  Fuldmagt,  og  at  det 
er  givet  dem  direkte  fra  Himlen.  I  dette  er  den  forskellig 
fra  alle  andre  Kirker.  I  denne  Paastand  ligger  Forklaringen 
til  den  uophørlige  Modstand,  som  Kirken  mødte  og  maatte 
overvinde  gennem  et  Hundrede  Aar.  Men  et  Træ  kan 
bedømmes  efter  dets  Frugter.  Det  hellige  Præstedømmes 
Magt  har  overøst  Kirken  med  aandelige  Velsignelser,  som 
ingen  anden  Tidsalder.  Ved  rettelig  Brug  af  Præstedømmet 
er  Mænd  blevet  hævet  over  deres  naturlige  Magt  og  bragt 
til  sikker  Kundskab,  og  sand  Lykke  er  kommet  til  den  store 
Menneskehed.  Præstedømmets  levende  Kraft  har  sejret  over 
Retfærdighedens  Fjender  og  velsignet  Menneskenes  Børn, 
og  ved  denne  Magt  skal  Sejren  krone  Kirkens  Arbejde,  og 
Guds  Hensigter  skal  blive  fuldførte. 


Mange  bejle  til  en  Fyrstes   Gunst,  og  enhver  er  Ven 
med  en  gavmild  Mand. 

Den  langmodige  har  megen  Forstand;  men  den,  som 
er  hastig  i  Sindet,  forraader  Daarskab. 

OPSTANDELSEN 

af  Ældste   Mathias   F.   Cowley. 


Det  skeptiske  Menneske  fortsætter  med  at  fornægte  Læ- 
ren om  Opstandelsen  fra  de  døde.  Mange  Videnskabsmænd 
har  let  af  Ideen  om,  at  de  Stoffer,  Mennesket  er  skabt  af, 
skal  samles  og  komme  frem  af  Graven  i  Form  af  et  menne- 
skeligt Legeme.  Man  skulde  næsten  synas  —  eftersom  Vi- 
denskaben nu  beskæftiger  sig  med  det,  som  for  hundrede 
Aar  siden  blev  anset  for  Umuligheder  —  at  det  er  ufor- 
nuftigt at  tvivle  paa  noget,  som  kunde  være  af  det  gode 
for  Menneskene,  om  det  synes  aldrig  saa  mærkeligt.  For 
hundrede  Aar  siden  vilde  en  Videnskabsmand  være  blevet 
stemplet  som  en  sindssyg,  hvis  han  havde  fremsat  en  Ide 
om  et  Apparat,  der  kunde  fotografere  Menneskets  Indre, 
hvad  vi  i  Dag  kalder  Røntgenbilleder.  Det  er  jo  bare  en 
af  de  mangfoldige  Opfindelser,  som  vi  nu  er  Vidne  til. 

Naar  en  menneskelig  Hjerne  er  i  Stand  til  at  opfinde 
saadanne  Ting,  er  det  da  ikke  ligesaa  muligt  for  Skaberen 
at  samle  de  legemlige  Bestanddele,  han  som  skabte  dem, 
han  som  er  almægtig! 

Er  Opstandelsen  mere  umulig  set  fra  et  naturligt  og 
videnskabeligt  Standpunkt,  end  den  Skabelse,  som  foregaar 
før  Legemet  fødes  til  Jorden? 

Der  sker  mange  vidundelige  Ting  i  Naturen,  og  som  vi 
ved  foregaar,  men  som  er  helt  uforklarlige  for  den  viden- 
skabelige Forskning.  Elementer,  der  findes  i  enhver  Ting, 
kan  ikke  ødelægges.  Det  kan  forandres  fra  en  Form  til  en 
anden,  men  kan  aldrig  blive  tilintetgjort.  Naar  Hveden 
bliver  malet,  faar  vi  Mel  og  Klid.  Ved  Bageprocessen  bliver 
det  til  Brød.  Hver  Gang  forandres  Udseendet,  men  de 
samme  Elementer  er  til  Stede  og  vil  være  det  til  evig  Tid. 
Naar  dette  er  Tilfældet  i  Plantelivet,  er  det  ogsaa  Tilfældet 
i  det  menneskelige  Liv. 

Kristus  var  Førstegrøden  af  de  opstandne,  som  Matthæus 
fortæller  os:  „Og  Gravene  blev  aabnet,  og  mange  af  de 
hensovede  kom  ud  efter  deres  Opstandelse  og  gik  ind  i 
den  hellige  By  og  viste  sig  for  mange". 

Apostel  Smiths  Besøg  i  København. 


Tirsdag  den  15.  August  1939  indledte  Ældste  Joseph  Fiel- 
ding  Smith  sit  Besøg  i  Danmark  ved  at  tale  til  en  stor 
Forsamling  i  København.  Da  Klokken  nærmede  sig  20,  var 
den  store  Sal  fyldt  til  sidste  Plads,  ja  saa  mange  var  kommet 
til  Stede,  at  det  var  nødvendigt  at  hente  ekstra  Bænke  op 
fra  den  lille  Sal.  Paa  Slaget  20  traadte  Præsident  og  Søster 
Smith  ind  i  Salen,  ledsaget  af  Præsident  og  Søster  Garff. 

Præsidenten  for  unge  Mænds  Forening,  Broder  Jørgen  W. 
Schmidt  holdt  en  nydelig  og  velformet  Velkomsttale  til  Afte- 
nens Æresgæster.  Præsident  Garff  oversatte  den  til  engelsk. 
Til  Slut  overrakte  Broder  Schmidt  Søster  Jesse  Evans  Smith 
en  Buket  Blomster  i  Ungdomsforeningernes  Farver.  Paa 
Grenens  Vegne  overrakte  Distriktspræsident  Robert  Earl 
Sørensen  ligeledes  Søster  Smith  en  smuk  Buket   Roser. 

Aftenens  første  Taler  var  Søster  Smith,  som  i  varmtfølte 
Ord  takkede  for  den  smukke  Velkomst  og  bar  sit  Vidnesbyrd 
om  Evangeliets  Sandheder.  Søster  Eva  M.  Gregersen  funge- 
rede som   Tolk. 

Efter  at  Koret  havde  sunget  en  Sang  og  Søster  Smith  en 
Solo,  blev  Resten  af  Tiden  overgivet  til  Apostlen,  der  talte 
med  Ældste  Orson  B  West  som  Tolk.  Ældste  Smith  talte 
med  Overbevisningens  Varme  om  Jesu  Kristi  Evangelium ; 
beviste  ud  fra  Bibelen,  at  Herren  ikke  er  holdt  op  med  at 
tale  til  Jorden,  og  at  Sandhedens  Evangelium  er  blevet  gen- 
givet til  [orden  i  de  sidste  Dage  Apostlen  fortalte  desuden 
gribende  om  sin  Fader  og  Bedstefader,  Hyrum  Smith,  der 
blev  myrdet  sammen   med  Profeten  Joseph. 

Til  Slut  sang  Broder  og  Søster  Smith  »Elsker  hverandre«, 
som  gjorde  et  uudsletteligt  Indtryk  paa  de  tilstedeværende. 
Det  var  med  opløftet  Sind  og  glad  Hjerte,  at  Tilhørerne 
forlod  vor  skønne  Kirkesal  De  havde  faaet  et  stærkt  Indtryk 
af  Mormonismen   og  dens   Lære. 


•Fortsat  fra  Side  261. 

„Ligesom  alle  dør  i  Adam,  skal  alle  levendegøres  i  Kri- 
stus". 

Forandringen  fra  det  dødelige  til  det  udødelige  er:  Lige- 
som Blodet  er  Livet  i  det  dødelige  Legeme,  er  Aanden 
Livet  i  det  udødelige  Legeme.  Kristus,  som  er  Mønstret  for 
den  menneskelige  Familie  i  et  og  alt  opstod  med  Kød  og  Ben 
og  alle  de  andre  Elementer,  som  tilhører  Legemet  med 
det,  at  Aanden  indtager  Blodets  Plads. 

Ungdom  —  Giv  Agt! 


Har  du  ved  Gennemlæsning  af  din  Bibel  truffet  paa  Frel- 
serens store,  berømte  Tale,  »Bjergprædiken,«  og  har  du 
standset  ved  Sætningen  »paa  deres  Frugter  skulde  I  kende 
dem?«  Og  har  du  tænkt  dybt  over  denne,  og  hvilket  Resultat 
er  du  kommet  til?  —  »Paa  deres  Frugter  skulde  I  kende 
dem!  —  hvor  ofte  er  dette  ikke  blevet  sagt  paa  vore  Taler- 
stole, og  hvor  ofte  er  det  ikke  blevet  slaaet  fast  som  en 
Kendsgerning,  som   et   Bevis  paa  det  reelle   i   Mormonismen. 

Ungdom  i  Kirken  —  det  er  jer  min  Appel  er  rettet  til. 
Ved  I,  at  det  er  paa  jeres  Skuldre  Ansvaret  hviler,  Kirkens 
Fremgang  er  baseret  paa  jer.  Hvordan  staar  I?  —  hvorledes 
er  jeres  Livsførelse,  hvilket  Eksempel  udviser  I  Har  I  tænkt 
over  dette? 

Unge  cigaretrygende  Piger !  Unge  Mænd,  der  ligeledes 
bruger  Tobak  —  og  maaske  er  det  Kirkens  Ungdom.  Et 
sørgeligt  Syn!  Har  du,  unge  Mand  og  unge  Kvinde,  tænkt 
over  den  Rolle,  du  spiller  —  er  du  kun  Statist,  som  en 
enkelt  Gang  er  med,  eller  er  du  en  agtet  og  værdig  optrædende, 
som  virkelig  er  i  Besiddelse  af  Gaver,  som  du  vier  den  gode 
Sag? 

» Vaagn  op,  I  Herrens  Folk,  vaagn  op!« 

Vis  I  er  unge,  afkast  Aaget,  sæt  Skuldrene  til  Hjulet,  er 
I  Guds  Folk,  gør  I  Guds  Vilje.  Gaa  i  Dybden  af  eders  Hjerter, 
om  I  virkelig  er  blevet  Medlemmer  af  Kirken  paa  et  Vidnes- 
byrd, eller  det  kun  var  et  Øjebliks  Begejstring,  der  fik  jer 
til  at  blive  døbt. 

Husk,  Verden  ser  paa  os,  den  forlanger  noget  af  os,  noget 
stort.  Ikke  rygende  Mænd  og  Kvinder.  Ikke  noget  af  det, 
Verden  selv  har. 

Folk  søger  efter  Eksempler  paa  Mormonismens  Frugter. 
Visdom  er  den  Faktor,  tror  jeg,  Verden  regner  stærkest  med; 
thi  Visdomsordet  adskiller  stærkest  i  det  daglige  Liv,  Gang 
paa  Gang  lyder  Spørgsmaalet :  »Hvorfor  ryger  du  ikke,  hvorfor 
drikker  du  ikke  o.s.v?«  Det  første  Skridt  til  en  Mission  for 
Kirken  Orakelsvaret,  Fordi  jeg  er  Mormon.  Mangen  en  Gang 
har  denne  Sætning  været  en  Bro  for  den  søgende. 

Ungdom,  kend  dig  selv,  gaa  i  Rette  med  dig  selv  og  husk 
altid  paa,  at  Verden  ser  dig  og  dømmer  dig.  Efterlev  Evan- 
geliets Principper  efter  bedste  Evne. 

Hvad  skal  jeg  da  sige  til  mine  Venner  og  Bekendte?  Foitæl 
dem  om  de  første  Principper:  Tro,  Omvendelse  og  Daab. 
Har  vi  et  Vidnesbyrd,  da  forkynd  det.  Vær  ydmyg  og  knæl 
i  Bøn,  inden  du  gaar  op  paa  en  Talerstol,  og  du  vil  da  altid 
være  i  Stand  til  prædike  Guds  Ord.  Lad  Eksemplets  Magt 
tale  ude  paa  Arbejdspladserne,  ja  i  al  jeres  Færden.  Tænk 
meget  og  tænk  dybt.  Jeg  er  en  Sidste  Dages  Hellig,  lad  mig 
opføre  mig  som  en  saadan.  Lad  os  raabe  ud  til  Folkene:  Gud 
lever! 

Om  vi  unge  blot  forstod,  hvilke  enorme  Kræfter,  vi  er  i 
Besiddelse  af! 

»Der  er  noget  at   gøre  omkring   os   nu, 
Kom,   vær  med   i   den   gode   Sag.« 

Giv  Verden  af  den  kostelige  Skat,  vi  ejer,  det  rene,  ufor- 
falskede Sandhedens  Evangelium. 

Den  bedste  Forkyndelse  er  et  godt  Eksempel  og  et  uplettet 
Rygte. 

Richard  Nielsen,  Aarhus. 


Sesøg  fra  Salt  £ake  €ity. 

Søster  Louise  Jensen  fra  Salt  Lake  City  er  sammen  med 
sin  Datter  Eva  for  Tiden  paa  Besøg  i  Danmark,  som  hun 
forlod  i  191 2  De  to  besøgende  har  overværet  mange  af 
Grenens  Møder  i  København,  hvor  de  allerede  har  vundet  sig 
mange  Venner  ved  deres  noble  og  elskværdige  Optræden. 
Dv  rejser  tilbage  til  deres  Hjem  i  Bjergenes  Dale  den  30. 
September;  vi  takker  dem  for  Besøget  og  beder  dem  hiise 
Søskende  og  Venner  i  Zion. 


Jeg  elsker  dem,  som  elske  mig,  og  de,  som  søge  mig, 
skulle  finde  mig. 

Ros  dig  ikke  af  den  Dag  i  Morgei ;  thi  du  ved  ikke, 
hvad  Dagen  vil  føde. 


UKF 


UMF 


llllllllllllllllllllll    UDGIVET  AF  HOVEDBESTYRELSEN     lllllllllllllllllllllllllllllllllll 


■»'Væv  ved   kærligheden  hverandres  tjenere,  thi  hele  <£oven  er  opfyldt  i 
eet  &rd,  i  det:  5?u  skal  elske  din  SYæste  som  dig  selv«. 


£Hvad  debatterer  vi? 

Emnet  bør  være  aktuelt,  saa  er  baade  Debattører  og 
Tilhørere  paa  Forhaand  indstillet  paa,  hvad  det  drejer  sig 
om,  og  mange  forklarende  Ord  kan  spares  Endvidere  bør 
det  være  af  en  saadan  Art,  at  det  ikke  kan  besvares  aldeles 
afgørende  med  enten  Ja  eller  Nej.  Hvis  det  kan  det,  vil 
Resultatet  nemlig  blive,  at  Debattørerne  stiller  sig  skarpere 
og  skarpere  overfor  hinanden,  og  Tilhørerne  vil  tage  Parti 
for  eller  imod. 

Det  kan  saa  ske,  at  færre  eller  flere  af  Tilhørerne  tager 
Parti  for  en  af  Parterne  og  bliver  fuldstændig  overbevist  om 
Rigtigheden  af  hans  Paastande,  selvom  disse  maaske  bagefter 
fordømmes  af  Debattøren  selv.  Det  kan  paa  ingen  Maade 
styrke  Tiltroen  til  Talere  i  Almindelighed. 

Emnet  bør  være  saadan,  at  Debattørerne  kan  nærme  sig 
hinanden,  kan  lære  af  hinanden,  kan  respektere  hinanden  og 
bøje  af  for  hinanden.  Derved  gives  Tilhørerne  Indtrykket  af, 
at  nok  kan  Meningerne  være  delte,  men  Meningsforskellen 
kan  altid  udjævnes. 

Vælges  et  Emne  med  absolut  Ja  eller  Nej,  tvinges  man 
som  Regel  ogsaa  til  at  lade  den  ene  Part  tale  imod  sin 
Overbevisning.  Det  kan  maaske  have  sin  Værdi  for  Debat- 
tøren, men  er  det  egentlig  nogen  smuk  Tanke,  at  man 
dygtiggør  sig  til  at  forsvare  lige  meget,  hvad  det  skal  være? 
Og  er  det  ikke  blot  at  udklække  Kværulanter? 

Lad  Tilhørerne  altid  forstaa,  at  det  er  med  den  personlige 
Overbevisnings  Varme,  Debattørerne  forsvarer  deres  Stand- 
punkt. 

Debatterne  behøver  absolut  ikke  at  blive  kedelige  af  den 
Grund.  I  København  har  vi  haft  udmærkede  Debatter  af  den 
Art. 

Er  der  nogen,  der  har  gode  Forslag  til  Debatter,  saa  send 
et  Par  Ord  til  Redaktionen  af  Ungdomsforeningens  Meddel- 
elser, Priorvej  12.  København  F.  eller  Julius  Andersen  Wille- 
moesgade 20,  København  0.  J.  W.  S. 

Udstilling  af  ctlngdomsforeningen  i  £København. 

I  Forbindelse  med  Besøget  af  Apostel  Joseph  Fielding 
Smith  og  Frue  arrangerede  Københavns  Grens  Ungdomsfor- 
ening en  Udstilling,  der  vakte  stor  Interesse. 

Udstillingen  fortjener  særlig  Omtale,  da  den  giver  et  Vink 
om  Fremdriften  hos  Ungdommen  samtidig  med,  at  den  fast- 
holder Aarets  Begivenheder  i  Billedform.  Lad  mig  for  egen 
Regning  tilføje,  at  en  Udstilling  af  den  Art  i  hver  Gren 
maaske  vilde  skabe  fornyet  Interesse  om  Ungdomsarbejdet 
hos  de  ikke  »Aktive,«  ja  maaske  virke  som  en  Spore  paa 
de  mindre  ihærdige  saa  de  faar  Lyst  til  at  arbejde  med  paa 
et  Værk,  der  viser  saa.  gode  Resultater. 

Lad  os  fæstne  os  ved  nogle  enkelte  Ting. 

Først  var  det  lykkedes  Udstillerne  at  faa  Avisudklip  fra 
alle  københavnske  Dagblade  med  Udtalelser  af  Apostel  Smith 
og  Hustru  ved  deres  Ankomst  til  Danmark.  Ungdomsforenin- 
gens Valgsprog  trykt  paa  Sedler  og  sat  dekorativt  op  som 
M.  I.A.  Et  Udpluk  af  det  tidligere  Blad  »Ungdomsforeningen  « 
En  Statistik  lavet  af  Papfigurer,  der  i  forskellige  Størrelser 
viste  Besøget  til  Møderne  i  det  forløbne  Aar,  hvor  mange 
Talere  fra  Bikubepiger,  M  Mænd  og  Senior  Klasserne  der 
havde  medvirket  ved  Programmernes  Udførelse,  alt  tydeligt 
og  anskueligt  arrangeret.  Desuden  en  Mangfoldighed  af  Bil- 
leder fra  Stævner,  Udflugter,  Friluftsmøder  og  prominente 
Personer  indenfor  Kirken  paa  Besøg  i  Danmark,  og  endelig 
skal  nævnes  Lektiebøger  og  Nodehefter  benyttet  af  Ungdoms- 
oreningen  o.   m.  andet. 

Arrangørerne,  og  her  skal  særlig  nævnes  Præsidenten  for 
Ungdomsforeningen  i  København  førgen  W.  Sdhmidt,  fortjener 
stor  Anekendelse  for  deres  Indsats,  og  jeg  haaber,  at  ogsaa 
andre  Grene  engang  om  Aaret  kunde  fremvise  lignende  Re- 
sultater fra  Ungdommens  Virkefelt,  saa  alle  lige  fra  det 
ældste  til  yngste  Medlem  af  Kirken,  kunde  se  Resultaterne 
af  Ungdomsarbejdet. 

Julius  A. 

I  Juli  Nummeret  var  der  desværre  indløbet  en  lille  Fejl. 
Under  Tirdags  Udflugt  stod.  Der  blev  serveret  Rabarber- 
blade, der  skulde  staa  Rabarbiade.   Undskyld. 


livsvisdom  af  ^Pascal. 

Naar  vi  retter  Bebrejdelser  mod  dem,  der  begaar 
Fejl,  er  det  mere  af  Hovmod  end  af  Godhed,  og  vi  dadler 
dem  ikke  saa  meget  for  at  forbedre  dem  som  for  at  over- 
bevise dem  om,  at  vi  selv  er  fri  for  disse  Fejl. 

Og    Fremtiden  .  .  .  . 

af  Ældste  Or  son  B.   West. 


Gang  paa  Gang  skuer  vi  Mennesker  fremad;  vi  ønsker  at 
faa  Indblik  i,  hvordan  Fremtiden  vil  forme  sig.  Vi  planlægger 
vort  Liv,  for  at  Udbyttet  kan  blive  størst  muligt.  Planlæg- 
gelse og  Organisering  at  vort  Liv  er  nødvendigt,  dersom  det 
skal  krones  med  Held  og  Fremgang. 

Evangeliet  er  blevet  gengivet  for  sidste  Gang  og  vil  aldrig 
igen  blive  taget  fra  Jorden.  Det  maa  og  vil  blive  prædiket 
og  forkyndt  til  alle  Verdens  Nationer,  og  i  Tusindvis  vil 
Menneskene  blive  ved  med  at  annamme  det.  Selv  om  al 
Helved  raser  i  bitreste  Opposition  og  Had,  vil  Evangeliet 
dog  gaa  sin  Sejrsgang;  thi  det  er  bestemt  til  at  sejre.  Kirkens 
Medlemmer  behøver  ikke  at  frygte  Fremtiden,  hvis  de  af  et 
oprigtigt  og  ydmygt  Hjerte  stræber  efter  det  gode. 

Men  kan  vi  med  samme  Sikkerhed  tale  om  hvert  enkelt 
Medlems  Fremtid?  Gang  efter  Gang  strækker  Fristeren  sine 
Fangarme  ud  for  at  lede  Mennesket  paa  Afveje;  det,  der  til 
at  begynde  med  kun  var  Svaghed,  bliver  ved  skødesløs  Slen- 
drian ofte  forvandlet  til  Synd,  og  har  Synden  først  faaet  Tag 
i  os  er  det  forbundet  med  uhyre  store  Vanskeligheder  at 
befri  sig  for  dette  Tag.  Den  første  Betingelse  for  det  enkelte 
Menneskes  sejrrige  Fremtid  er,  at  vedkommende  af  al  Evne 
søger  at  stræbe  efter  at  vandre  retskaffent  for  Herren. 

For  mange  Mennesker  er  det  saare  vanskeligt  at  slutte 
sig  til  Jesu  Kristi  Kirke  af  Sidste  Dages  Hellige,  fordi  de 
mener,  dens  Krav  er  for  store.  Og  det  maa  indrømmes,  at 
Mormonismen  ved  første  Øjekast  kun  synes  at  byde  Menne- 
skene faa  af  dette  Livs  Glæder.  Kirken  forbyder  dens  Med- 
lemmer Brugen  af  Spiritus,  Tobak,  Kaffe  og  The,  som  for  mange 
staar  som  Indbegrebet  af,  »at  leve  Livet.«  Paa  samme  Maade 
lyder  Kirkens  kraftige  Advarsel  mod  enhver  Form  for  umoralsk 
Livsførelse.  Den  kræver  hvert  enkelt  Individs, Tid,  Penge  og  Tal- 
enter til  Evangeliets  Udbredelse.  Man  forstaar  derfor  let,  at  Folk 
befinder  sig  paa  en  saare  vanskelig  Skillevej,  med  mindre 
der  har  indsneget  sig  en  stille  Glæde  og  en  forunderlig  Uro 
i  deres  Hjerte,  de  første  Tegn  paa  et  Vidnesbyrd. 


268 

Naar  Evangeliet  fornægter  visse  Glæder,  gør  det  kun  det, 
fordi  de  er  skadelige,  ikke  for  at  frastjæle  Mennesket  nogen 
Lykke.  Naar  Kirken  prædiker  Visdomsordet  gør  den  det  ud 
fra  den  Betragtning,  at  et  Menneske  med  et  sundt  Legeme 
er  lykkeligere  end  det,  som  ikke  ejer  denne  kostelige  Gave. 
Kirken  opmuntrer  mange  Former  for  Fornøjelse  saa  som 
Dans,  Sport,  Kunst  og  Musik;  men  at  søge  Glæde  og  For- 
nøjelse som  et  Maal  i  sig  selv,  vil  aldrig  bringe  Lykke. 

Evangeliets  fundamentale  Princip  er  Kærlighed;  uden  den 
mister  Kirken  sin  Styrke.  Vi  maa  som  Medlemmer  af  Guds 
sande  Kirke  leve  i  Fred  og  Harmoni.  Hvis  den  fremmede, 
som  undersøger  Evangeliet,  faar  Indtryk  af  en  saadan  Til- 
stand, vil  vedkommende  faa  et  langt  stærkere  Indtryk  af 
Kirken,  end  dens  Dogmer  vil  kunne  give  dem.  De  fremmede 
vil  da  ikke   kunne   andet   end  ære   og  respektere   Kirken 

Skyerne  paa  Fremtidens  Himmel  er  mørkere  og  mere  truende 
end  nogensinde  før,  men  alt  dette  er  dog  kun  i  Overens- 
stemmelse med  bibelske  Forudsigelser. 

„Men  I  skulle  faa  at  høre  om  Krige  og  Krigsrygter.  Ser  til,  lader 
eder  ikke  forskrække;  thi  det  maa  ske;  men  Enden  er  ikke  endda. 

Thi  Folk  skal  rejse  sig  mod  Folk  og  Rige  mod  Rige,  og  der  skal 
være  Hungersnød  og  Jordskælv  her  og  der. 

Men  alt  dette  er  Veernes  Begyndelse".  (Matth.  24,  6  -  8). 

Men  dog  maa  vi  ikke  fortvivle  over  alt  det  forfærdelige, 
som  vil  ske;  thi  i  et  senere  Vers  siger  Kristus,  Verdens  Frel- 
ser og  Forløser:  »Men  den,  som  holder  ud  indtil  Enden,  han 
skal  frelses.«  Kunde  vi  tænke  os  et  skønnere  og  herligere 
Løfte  end  dette?  Frelse  og  Ophøjelse  er  vort  Maal,  det  kæm- 
per vi  dagligt  for;  Skridt  for  Skridt,  Trin  for  Trin  søger  vi 
at  bane  os  Vej  frem,  selv  om  den  mange  Gange  synes 
ufremkommelig.  Et  Kendetegn  paa  en  Sidste  Dages  Hellig 
er,  at  han  aldrig  giver  op,  men  bestandig  søger  at  komme 
fremad. 

Er  vi  i  Besiddelse  af  de  Egenskaber  og  Tegn,  som  kende- 
tegner Pagtens  Folk?  Dyrker  vi  den  levende  og  sande  Gud? 
Eller  tilbeder  vi  paa  hedensk  Vis  Guder  af  Guld  og  Sølv 
eller  andre  af  Rigdommens  Afguder? 

Dette  Folk  er  Herrens  Folk,  men  tit  og  ofte  opfylder  vi 
ikke    fuldt    ud  de  Krav,  som  Herren  stiller  os.  Vi  er  mange 

Gange  saa  optaget  af  de  Ting,  som  egentlig  slet  ikke  har 
nogen  videre   Betydning  for  os. 

Hvad  med  Hensyn  til  Fremtiden?  Trods  de  mørke  Skyer 
og  truende  Krigsfarer  kan  den  blive  større  end  Nutiden,  hvis 
vi  iagttager  de  enkle  Krav:  Kærlighed  til  Gud  og  Næsten. 
Intet  kan  fravriste  os  den  endelige  Sejr,  for  Herren  er  med 
sin  Kirke  og  sit  Folk,  som  han  altid  har  været.  Men  der 
gaar  en  rød  Traad  gennem  Evangeliet,  o^  den  røde  Traad 
er  Udholdenhed.  Men  den,  som  holder  ud  indtil  Enden, 
han  skal  frelses.  Det  nytter  ikke  ret  meget,  hvis  vi  holder 
op  paa  Halvvejen,  thi  Udholdenhed  er  en  Karakteregenskab, 
som  kendetegner  en  sand  Sidste  Dages  Hellig.  Modgang  og 
og  Sorg  kan  ikke  fratage  ham  hans  Vidnesbyrd.  Gennem 
alle  Livets  Omskiftelser  og  Farer  gaar  den  røde  Traad  — 
Udholdenhedens  Traad  —  som  engang  vil  skaffe  ham  en  Krone 
i  Guds  celestiale   Rige. 

Fremtiden  er  vor,  for  der  gives  en  Kraft  gennem  Evange- 
liet til  at  udføre  det,  der  er  nødvendigt  for  at  fremme 
Skaberens   Hensigter. 


^Profeterne  har  sagt. 

fjfoseph  Smith: 

y>3ntet  SHedlem  i  denne  SKirke  er  værdig  til  at  have  et 
Smbede  i  den,  som  ikke  efterlever  cVisdomsordet. 

Brigham  c(joung: 

»SMennesket  bør  pleje  sit  Jaegerne  og  hide  det  faa  den 
allerbedste  Srnæring.  SYaar  vi  tilfører  Xegemet  noget  for 
at  stimulere  det  til  at  yde  noget  ud  over  dets  naturlige 
Svne,  forkorter  vi  vort  JCiv«. 

fjfohn  Taylor'. 

»c0i  bør  ikke  besmitte  os  og  vanære  os  med  drikkeri  — 
og  ligesom  et  SHenneskes  SHæder  kun  kan  prøves  gen= 
nem  Øristelser,  saa  kan  heller  intet  SHenneske  anses  for 
at  handle  ret,  som  ikke  afstaar  fra  ffllkohol,  naar  han 
bliver  udsat  for  den«. 

Den  Danske  Missions  Historie. 


(Fortsat) 

Efter  Ældsterne  Jensen  og  Larsens  Afrejse  fra  Norge  fort- 
satte Ældste  Ahmansohn  Missionærarbejdet  i  Brevig,  og 
Mandag  den  9.  August  1852  blev  de  fire  første  omvendte  til 
»Mormonismen«  i  Brevig  døbt.  Navnene  paa  disse  fire  var 
Knud  Larsen,  Bertha  Katrine  Larsen,  Iver  Mikkelsen  Uglestad 
og  Susanne  Uglestad. 

Paa  dette  Tidspunkt  blev  der  afholdt  Møder  i  Brevig  to  Gange 
om  Søndagen  og  hver  Tirsdag  og  Onsdag  Aften  i  den  lejede 
Sal.  Der  blev  ogsaa  holdt  mindre  Møder  i  private  Hjem  i 
Brevig  og  Skien.  Ældste  Ahmanson  var  en  god  Taler,  og 
mange  troende  blev  snart  talt  blandt  dem,  der  regelmæssigt 
overværede  Møderne. 

Ikke  saa  snart  havde  disse  første  troende  vist  Lydighed 
mod  Evangeliets  første  Ordinancer,  førend  Præsterne  og  Avis- 
Redaktørerne  forenede  sig  i  et  Felttog  mod  Guds  Værk  og 
gjorde  alt,  hvad  der  stod  i  deres  Magt,  til  at  gøre  Folk  bitre 
ved  at  udsprede  alle  Slags  falske  Paastande  om  Mormonerne. 
Deres  bitre  Modstand  betød  dog  ikke  meget,  da  en  Del 
andre  omvendte  snart  blev  døbt.  I  Mellemtiden  dannedes  der 
en  Sammensværgelse  med  det  Formaal  at  bringe  Brødrene 
Ahmanson  og  Folkmann  ud  af  Byen  ved  Magt,  men  Kom- 
plottet havde  ikke  Held  med  sig.  Den  24.  blev  de  to  Missi- 
onærer stillet  for  den  lokale  Dommer,  og  det  blev  forbudt 
dem  at  prædike  og  døbe,  men  den  3.  September  havde 
Ældste  Ahmanson  en  Samtale  med  Amtmanden,  som  gik  ind 
paa  at  modtage  en  Skrivelse  af  Broder  Ahmanson  og  sende 
den  til  Kirkedepartementet.  Ældste  Ahmanson  affattede  da 
en  saadan  Skrivelse,  hvori  han  anmodede  om,  at  den  Kirke, 
som  han  repræsenterede,  saa  hurtigt  som  muligt  maatte  opnaa 
Anerkendelse  som  et  kristent  Samfund,  og  paa  denne  Maade 
blive  stillet  under  den  norske  Dissenterlov. 

Søndag  den  5.  September  kaldte  Ældste  Ahmanson  de 
nylig  døbte  Medlemmer  i  Brevig  sammen  og  organiserede 
dem  (otte  i  Antal)  til  en  Gren  af  Kirken,  Brevig  Gren.  Efter 
at    have    ordineret    Knud    Larsen    til    Præst    beskikkede    han 

ham  til  Grensforstander.  Det  bemyndigede  Broder  Larsen  til 
at  fortsætte  med  at  prædike  og  døbe,  hvis  Brødrene  Ahman- 
son  og  Folkmarin  skulde  blive  kastet  i  Fængsel.  Om  Aftenen 
drog  de  to  Missionærer  til  Gjerstad  for  at  holde  et  Møde, 
for  hvilket  de  blev  arresteret  og  fængslet  den  7.  September. 
Efter  fire  Dages  Fængselsophold  blev  de  dog  løsladt  den  11. 
paa  den  Betingelse,  at  de  ikke  i  Fremtiden  vilde  udføre  nogen 
Handling  i  Forbindelse  med  »Mormonernes«  Lærdomme  i 
det  Amt.  Brødrene  gik  ind  paa  disse  Betingelser,  fordi  de 
ventede  en  Del  andre  Ældster  fra  Danmark,  som  ved  deres 
Ankomst  vilde  blive  gjort  bekendt  med  Situationen,  og  hvis 
de  (Brødrene  Ahmanson  og  Folkmann)  skulde  forblive  i 
Fængsel,  vilde  de  nye  Missionærer  ved  deres  Ankomst  ikke 
vide,  hvad  de  skulde  gøre.  Fængslingen  af  Ældsterne  Ah- 
manson og  Folkmann  i  Brevig  var  den  første  af  mange 
Fængslinger  af  Sidste  Dages  Helliges  Missionærer  i  Norge 
for  at  prædike  Evangeliet  og  administrere  dets  Ordinancer. 

14    Kapitel. 

Torsdag  den  12.  August  1852  begyndte  den  skandinaviske 
Missions  fjerde  Generalkonference  i  København.  Den  store 
Sal  »Enighedsværn,«  beliggende  lidt  uden  for  Byen,  var  blevet 
lejet  i  Anledningen,  og  her  samledes  en  stor  Skare  Missionærer, 
Medlemmer  og  Venner  om  Eftermiddagen.  Præsident  John  E. 
Forsgren  pjæsiderede,  og  blandt  de  tilstedeværende  var  to 
Højpræster  (Willard  Snow  og  Hans  Peter  Jensen)  og  to  Halv- 
fjerds (John  E.  Forsgren  og  Peter  O.  Hansen,)  23  Ældster, 
15  Præster,  5  Lærere  og  3  Diakoner.  I  denne  Konference 
blev  der  aflagt  glimrende  Rapporter  af  Missionærer,  som  be- 
rettede om  stor  Fremgang  i  forskellige  Dele  af  Missionen. 

Konferencen  fortsattes  næste  Dag  (13.  August,)  da  Hans 
Peter  Jensen,  Christian  Christiansen  og  Johan  F.  F.  Dorius 
blev  beskikket  tiL  at  formulere  en  Ansøgning  til  den  danske 
Regering  om  Beskyttelse  mod  Mishandling  og  Forfølgelse, 
som  nogle  af  de  Hellige  i  Danmark  var  blevet  underkastet. 
De  Ældster,  som  havde  arbejdet  som  Missionærer,  aflagde 
Rapport  om  Daabshandlinger  og  stor  Fremgang  paa  Sjælland, 
Lolland  -  Falster,  Fyn,  Bornholm  og  andre  Steder,  medens 
Ældste    Hans    Peter   Jensen  gav  en  yderst  interessant  Rede- 

gøreise  om  Arbejdet  i  Norge.  Paa  Konferencens  tredie  Dag 
blev  det  besluttet  at  forandre  Missionens  Tidsskrift  »Skandi- 
naviens Stjerne«  fra  et  maanedligt  til  et  halvmaanedligt  Blad. 
Gienene  i  Norge  blev  organiseret  til  en  Konference  (Di- 
strikt), Brevig  Konference,  og  Christian  J.  Larsen  blev  kaldet 
til  at  rejse  til  Norge  for  at  præsidere  over  denne  Konference, 
naar  han  var  færdig  med  sit  Arbejde  i  Fredericia.  Medlem- 
merne paa  Bornholm  blev  organiseret  til  en  Konference 
(Distrikt),  Bornholm  Konference,  med  Ole  Svendsen  som 
Præsident.  Medlemmerne  i  Vendsyssel  blev  organiseret  til  en 
Konference,  Vendsyssel  Konference  med  Ældste  Niels  Chri- 
stian Schou  som  Præsident,  og  ligeledes  blev  Medlemmerne 
paa  Lolland- Falster  og  Møen  organiseret  som  en  Konfe- 
rence, Lollands  Konference  med  Johan  Swenson  som  Præsi 
dent.  Slesvigs  Mission  blev  knyttet  til  Fredericia  Konfe 
rence. 

Paa  Konferencens  fjerde  og  sidste  Dag  den  16.  August 
blev  Ældsterne  Anders  W.  Winberg  og  Niels  Capson  kaldet 
til  at  aibejde  som  Missionærer  i  Sverige.  Præst  Ole  Olsen 
blev  kaldet   paa   Mission   til   Norge 


Fra  Missionsmarken. 


KØBENHAVN.  Søndag  den  20.  August  1939  blev  Søster  Else  Sørensen 
indlemmet  i  Kirken  véd  Daab,  som  forrettedes  af  Ældste  Orson  B  West; 
Haandspaatæggelse  ved  Ældste  Roger  P.  Monsen.  Vi  byder  vor  nye 
Søster  bjertelig  velkommen  og  nedbeder  Guds  rigeste  Velsignelse  over 
hende. 

KØBENHAVN.  Søster  -Anna  Caroline  Christensen  blev  begravet  fra 
Kirken  Tirsdag  den  8.  August  1939.  Den  store  Sal  var  smukt  pyntet, 
og  skønne  Blomster  dækkede  Kisten.  Ældste  Oison  B.  West  boldt  Talen 
over  afdøde,  som  igennem  flere  Aar  bavde  været  et  trofast  Medlem  nf 
Kirken.  Søster  Christensen  har  tidligere  været  Medlem  af  Brønderslev 
Gren  og  efterlader  sig  Mand  og  to  Sønner. 


